**Referat av FAU møte 19 oktober 2011**

**Tilstede:**  Cecilie, Charlotte, Renate, Else-Lill, Gro-Bente, Siri

Cathrine, Elaine, Hilde, Alice, Natasha, Oddny, Ingunn, Kristin, Signy.

Else – Lill Lundberg er valgt som kasserer.

Gikk igjennom FAU sin deltakelse på skolens jubileumsforestilling 26 oktober.

Anbefaler alle å bruke FAU sin side på facebook aktivt. **FAU ved DNSR** heter siden. Denne gruppen er ment som en oppslagstavle og et møtested. Vi er mange nye foreldre og besteforeldre - og mange som allerede har vært her en stund. Felles for oss alle er at vi er tilknyttet DNSR og at vi vil gjerne bli kjent med flere. FAU ønsker å være en ressurs også for at de voksne skal trives. Har du tips og ideer til utflukter, strikke klubb, trening, har du lyst til å treffes på kafé eller annet? Fortell om det her.

FAU sine møtereferater blir hengt opp på oppslagstavlen på skolen. De blir også lagt ut på skolen sin hjemmeside under FAU sin «bolk». Vi vil i tillegg formidle viktig info i skolenytt samt bruke siden vår på facebook aktivt. Dersom noen foreldre ønsker mer informasjon eller via andre kanaler enn det som nevnes her, ber vi om at de kontakter sin klassekontakt.

Signy informerte om hvordan skolen rapporterer til norske myndigheter. Barne og ungdomstrinnet rapporterer 1 gang i året. 1 oktober. Videregående rapporterer 1 oktober og 1 april. Dette er rapporter som sendes via revisor og gir grunnlag for de tilskudd og statsstøtte skolen mottar. Elever som begynner etter 1 oktober gir ikke rett til tilskudd og kan derfor ikke tas inn med mindre noen har sluttet. Foreldre/foresatte ved skolen vil motta et skriv i januar med svarfrist i slutten av januar på om de ønsker skoleplass neste år. Dersom man ikke svarer innen fristen regnes plassen som ledig og eksterne elever slippes til. Det er derfor svært viktig at de søm ønsker skoleplass neste år svarer innen tidsfristen. Mer informasjon om dette vil komme fra skolen senere.

Dersom noen ønsker mer informasjon om hvordan skolen fungerer, ønsker innsyn i dokumenter osv kan de ta kontakt med sin klassekontakt eller direkte med skolen.

Det er kommet frem at noen i det norske miljøet har snakket negativt om skolen, enkelte av dens ansatte samt andre i fremtredende roller. Dersom noen har noe å utsette på noe eller noen bør de tar det opp med den det gjelder og unngå baksnakking/sverting! Ingen er tjent med at dette forekommer og det er trist å høre at det har skjedd! Det er et lite norsk miljø og vi voksne er rollemodeller for de unge. Vi i FAU ønsker et positivt miljø og håper å unngå dette i fremtiden!

Etter at møtet var slutt hadde styret i FAU en gjennomgang av fjorårets regnskap.

**Neste FAU møte: Torsdag 3 november kl 09.00**

Sekretær: Renate V Skråmestø